Document ID: 31994D0863

ΑΠΟΦΑΣΗ ΤΗΣ ΕΠΙΤΡΟΠΗΣ της 20ής Δεκεμβρίου 1994 για την έγκριση του προγράμματος, που έχει υποβληθεί από τη Γαλλία, σχετικά με τη λοιμώδη αιματοποιητική νέκρωση και την ιογενή αιμορραγική σηψαιμία για ορισμένες γεωγραφικές ζώνες (Το κείμενο στη γαλλική γλώσσα είναι το μόνο αυθεντικό) (94/863/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/67/ΕΟΚ του Συμβουλίου της 28ης Ιανουαρίου 1991 σχετικά με τους όρους υγειονομικού ελέγχου που διέπουν τη διάθεση στην αγορά ζώων και προϊόντων υδατοκαλλιέργειας (1), όπως έχει τροποποιηθεί από την οδηγία 93/54/ΕΟΚ (2), και ιδίως το άρθρο 10,
Εκτιμώντας:
ότι τα κράτη μέλη δύνανται να υποβάλλουν στην Επιτροπή ένα πρόγραμμα το οποίο αποσκοπεί κυρίως στο να τους επιτρέπει να απολαμβάνουν του καθεστώτος, για ένα ή περισσότερα μέρη του εδάφους τους, της εγκεκριμένης ζώνης όσον αφορά ορισμένες νόσους που προσβάλλουν τα ψάρια-
ότι η Γαλλία, με επιστολή της που φέρει την ημερομηνία της 16ης Σεπτεμβρίου 1994, έχει υποβάλει ένα πρόγραμμα σχετικά με τη λοιμώδη αιματοποιητική νέκρωση (ΛΑΝ-ΝΗΙ) και με την ιογενή αιμορραγική σηψαιμία (IAΣ-SHN) για τις ακόλουθες υδρογραφικές περιοχές: Forges, Nive και Nivelles, καθώς επίσης και Elorn-
ότι στο πρόγραμμα αυτό ορίζονται οι γεωγραφικές ζώνες, τα μέτρα που πρέπει να ληφθούν από τις επίσημες υπηρεσίες, οι διαδικασίες που πρέπει να ακολουθήσουν τα εργαστήρια, η σημασία των προαναφερομένων νόσων, καθώς επίσης και τα μέτρα καταπολέμησης σε περίπτωση ανίχνευσης μιας από αυτές-
ότι, αφού υπεβλήθη σε εξέταση, το πρόγραμμα αυτό έχει κριθεί ότι είναι σύμφωνο με τις διατάξεις του άρθρου 10 της οδηγίας 91/67/ΕΟΚ-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Εγκρίνεται το πρόγραμμα, το οποίο έχει υποβληθεί από τη Γαλλία, για τον έλεγχο των νόσων ΛΑΝ και ΙΑΣ για τις περιοχές που αναφέρονται στο συνημμένο παράρτημα.
Άρθρο 2
Η Γαλλία θέτει σε ισχύ τις νομοθετικές, κανονιστικές και διοικητικές διατάξεις που είναι αναγκαίες για τη συμμόρφωση με το πρόγραμμα το οποίο αναφέρεται στο άρθρο 1.
Άρθρο 3
Η παρούσα απόφαση απευθύνεται στη Γαλλική Δημοκρατία.
Βρυξέλλες, 20 Δεκεμβρίου 1994.

Labels: 0
18
4
6